Diari Oficial de la Generalitat Valenciana


Sumari del DOGV 5057, del 26-07-2005 (2005/8633)

RESOLUCIÓ de 6 de juliol de 2005, del director general d'Energia, per la qual s'atorga a Energías Renovables Mediterráneas, SA (Renomar), l'autorització administrativa del parc eòlic denominat Torre Miró I, ubicat al terme municipal de Morella a la província de Castelló, s'aprova el projecte d'execució i es declara en concret la seua utilitat pública. Expedient ATREGI 2003/3/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8633


Data del document
:   06-07-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Morella
    * empresa privada
    * energia eòlica

RESOLUCIÓ de 6 de juliol de 2005, del director general d'Energia, per la qual s'atorga a Energías Renovables Mediterráneas, SA (Renomar), l'autorització administrativa del parc eòlic denominat Torre Miró I, ubicat al terme municipal de Morella a la província de Castelló, s'aprova el projecte d'execució i es declara en concret la seua utilitat pública. Expedient ATREGI 2003/3/12. [2005/X8633]
  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat a instància d'Energías Renovables Mediterráneas, SA (Renomar), amb domicili al carrer Doctor Romagosa, núm. 1 de València, amb data 3 de novembre de 2001 en relació amb la sol·licitud d'aprovació del Pla Energètic de la zona 1 del Pla Eòlic de la Comunitat Valenciana, ubicada al terme municipal de Morella, per a la instal·lació de dos parcs eòlics denominats respectivament Torre Miró I i Torre Miró II.
  
Vistos els escrits presentats en data 18 d'octubre de 2002 davant de la Conselleria d'Indústria, Comerç i Energia, en què sol·licita autorització administrativa i declaració d'utilitat pública en concret per a la construcció del parc eòlic denominat Torre Miró I i autorització administrativa, aprovació de projecte i declaració d'utilitat pública per a la subestació transformadora denominada ST Torre Miró, ambdós instal·lacions que conformen el parc eòlic ubicat al terme municipal de Morella a la província de Castelló, als quals s'adjuntava l'avantprojecte de l'esmentat parc eòlic firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana i projecte de la subestació transformadora ST Torre Miró, firmat per Pablo Romera Alonso i visat pel Col·legi Nacional d'Enginyers de l'ICAI amb data 16 de juliol de 2002.
  
Vist l'escrit de data 26 de novembre de 2004, en el qual se sol·licita l'aprovació del projecte de l'esmentat parc eòlic i es reitera en la sol·licitud d'autorització administrativa i aprovació de projecte de la subestació citada, al qual s'adjuntava el projecte d'execució del parc eòlic Torre Miró I firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana amb data 11 de novembre de 2004.
  
Vist l'escrit de data 23 de maig de 2005, en el qual presenta annex modificatiu del projecte de la subestació transformadora 132/12 kV Torre Miró, firmat per Jorge Romero Barbado i visat pel Col·legi Nacional d'Enginyers de l'ICAI amb data 17 de maig de 2005.
  
Vist l'escrit de data 15 de juny de 2005, en el qual presenta un nou annex modificatiu del projecte de la subestació transformadora 132/12 kV Torre Miró, firmat per Jorge Romero Barbado i visat pel Col·legi Nacional d'Enginyers de l'ICAI amb data 10 de juny de 2005.
  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 1 del Pla Eòlic de la Comunitat Valenciana, presentats per l'empresa Renomar.
  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre i les Normes del Pla Eòlic de la Comunitat Valenciana, a què van ser sotmesos els projectes de pla especial, avantprojectes de parcs eòlics amb la relació de béns i de drets afectats i l'estudi d'impacte ambiental de la zona 1, per mitjà d'anuncis en el Butlletí Oficial de la Província de Castelló núm. 4 d'1 de juliol de 2003, en el Diari Oficial de la Generalitat Valenciana núm. 4.535, de 2 de juliol de 2003, i en el diari Mediterraneo del dia 4 de juliol de 2003, s'han presentat 9 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de Castelló i la Direcció General d'Energia, informes que hi ha en l'expedient d'aprovació del Pla Especial d'Ordenació de la Zona 1.
  
Vist que de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 1, separata de la part de les instal·lacions que els afecten, als efectes d'establir l'oportú condicionat tècnic, junt amb la relació concreta i individualitzada dels béns i dels drets afectats, per a la seua exposició al públic.
  
Vist que de conformitat amb el que s'ha establit per l'article 127 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 1 a:
  
Ministeri de Foment, Direcció General de Carreteres.
  
Conselleria de Territori i Habitatge, Servici Territorial de Castelló.
  
Conselleria de Cultura, Educació i Esport (Direcció General de Política Lingüística i Patrimoni Cultural Valencià).
  
Confederació Hidrogràfica de l'Ebre.
  
A fi que presten la seua conformitat o oposició a l'autorització sol·licitada.
  
Vist que de conformitat amb el que s'ha establit per l'esmentat article 127 del Reial Decret 1.955/2000, es va traslladar al sol·licitant els pronunciaments dels ajuntaments i dels organismes esmentats, que van ser degudament contestats.
  
Vist que hi ha en l'expedient els pronunciaments dels ajuntaments i dels organismes esmentats, així com les contestacions del sol·licitant.
  
Vist que amb data 20 de gener de 2004, el conseller d'Infraestructures i Transport aprova provisionalment el Pla Especial d'Ordenació de la Zona 1.
  
Vist que, mitjançant una Resolució de 21 de setembre de 2004, el director general de Gestió del Medi Natural, de la Conselleria de Territori i Habitatge formula Declaració d'Impacte Ambiental i estima acceptable des del punt de vista ambiental el projecte d'instal·lacions eòliques de la zona 1, inclòs el sistema d'evacuació elèctrica, amb els condicionants que s'arrepleguen en l'apartat segon de la part dispositiva de la mencionada Declaració d'Impacte Ambiental.
  
Vist que mitjançant una Resolució de data 30 de novembre de 2004, del conseller de Territori i Habitatge, s'aprova definitivament el Pla Especial d'Ordenació de la Zona 1, i ha sigut publicat en el BOP de Castelló núm. 5 de data 11 de gener de 2005.
  
Vist que d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del Pla Especial i la seua publicació oficial, produirà els efectes previstos en l'article 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics.
  
Vist que mitjançant una Resolució del conseller d'Infraestructures i Transport, de data 30 de maig de 2005, es formalitza l'aprovació del Pla Energètic de la Zona 1 per a la implantació dels parcs eòlics Torre Miró I i Torre Miró II al terme municipal de Morella, d'acord amb el que establix l'article 9 de les normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.
  
Vist que es troba en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.
  
Vist l'informe tècnic favorable de data 10 de gener de 2005, emés pel Servici Territorial d'Energia de Castelló i la proposta de Resolució de l'Àrea d'Energia de data 24 de juny de 2005.
  
Atés que la finalitat de les instal·lacions objecte d'autorització, ubicades en la zona eòlica 1 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.
  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
  
Atés que Renomar té la capacitat legal, tècnica i economicofinancera requerida en l'article 21.2 d) de la Llei 54/1997, de 24 de novembre, del Sector Elèctric, per a la realització de les instal·lacions projectades.
  
Atés que la Direcció General d'Energia és competent per a la resolució del present expedient, d'acord amb el que disposa l'apartat segon de la part dispositiva de la Resolució d'aprovació del Pla Energètic de la Zona 1, del conseller d'Infraestructures i Transport, de 30 de maig de 2005.
  
Esta Direcció General d'Energia, resol:
  
Primer. Atorgar a Energías Renovables Mediterráneas, SA, (Renomar) l'autorització administrativa per a la instal·lació del parc eòlic denominat Torre Miró I, ubicat al terme municipal de Morella a la província de Castelló, les característiques principals del qual són:
  
. Potència total: 49,5 MW
  
. Nombre d'aerogeneradors: 33
  
. Potència unitària: 1,5 MW
  
. Subestació transformadora formada per:
  
Sistema de 132 kV, compost per:
  
Una posició de línia connexió amb ST Morella
  
Dos posicions de transformador
  
Dos transformadors de potència trifàsics 132/12 kV de 55 MVA
  
Dos reactàncies de posada a terra 12 kV de 300 A durant 10 segons
  
Un sistema de 12 kV, tipus interior, en cel·les d'aïllament en aire compost per:
  
Sis cel·les de línia
  
Dos cel·les de transformador de potència
  
Dos cel·les de mesura
  
Dos cel·les de transformador de servicis auxiliars
  
Una cel·la d'acoblament
  
Pressupost: = 63.186.797,36 €
  
La present resolució queda sotmesa a les condicions següents:
  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.
  
2. Les condicions establides en l'apartat segon de la part dispositiva de la Declaració d'Impacte Ambiental de data 21 de setembre de 2004 del director general de Gestió del Medi Natural.
  
3. Les condicions establides en l'apartat tercer de la part dispositiva de la Resolució d'aprovació del Pla Energètic de la Zona 1 del Pla Eòlic de la Comunitat Valenciana.
  
Segon. Aprovar el projecte d'execució del parc eòlic Torre Miró I firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana amb data 11 de novembre de 2004, i el projecte de subestació transformadora 132/12 kV Torre Miró firmat per Pablo Romera Alonso visat pel Col·legi Nacional d'Enginyers de l'ICAI amb dates 16 de juliol de 2002, i els seus annexos modificatius, firmats per Jorge Romero Barbado i visats pel Col·legi Nacional d'Enginyers de l'ICAI amb dates 17 de maig del 2005 i 10 de juny de 2005 amb les condicions següents:
  
Les obres hauran de realitzar-se d'acord amb els projectes presentats.
  
El termini d'execució serà de 10 mesos comptadors a partir de la notificació de la present resolució. Amb anterioritat a la finalització del dit termini Energías Renovables Mediterráneas, SA (Renomar), podrà sol·licitar la seua ampliació per mitjà de sol·licitud motivada davant esta Direcció General.
  
El titular donarà compte de l'acabament de les obres al Servici Territorial d'Energia de Castelló als efectes de reconeixement definitiu i extensió de l'acta de posada en marxa.
  
Energías Renovables Mediterráneas, SA (Renomar), haurà d'observar en tot moment els preceptes, mesures i condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.
  
Tercer. Declarar en concret la utilitat pública de les instal·lacions autoritzades en el punt primer de la part dispositiva de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es significa que la publicació d'este es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.